# ÕPPEKORRALDUSE ALUSED

# Üldsätted

## Podoakadeemia ArtMed lähtub täienduskoolituse korraldamisel kehtivatest täiskasvanuhariduse valdkonna õigusaktidest ning teistest asjakohastest õigusaktidest ja dokumentidest.

## Kool korraldab täiskasvanutele suunatud laialdaseid iluvaldkonna koolitusi, sealhulgas aparaatse pediküüri tehniku, klassikalise depilatsiooni ning šugaring alal.

## ArtMed Podoakadeemia viib läbi koolitusi oma ruumides, mis on ettenähtud koolituste läbiviimiseks.

## Õppetöö toimub koolitustena koolituskalendri alusel.

## Koolitused toimuvad üldjuhul grupikoolitusena. Sõltuvalt valitud õppekavast, toimub õppetöö reeglina 2-4 liikmelistes grupides.

## Õppetöö toimub vene keeles – kuid on võimalus kasutada tõlketeenust.

## Õppetöö korraldatakse vastavalt koolituste ajakavale, mis avaldatakse eelnevalt ArtMed Podoakadeemia kodulehel: <http://artmedstudio.ee/et>.

## Asjaajamiskeel koolis on nii eesti keel kui ka vene keel.

# Õppijate täienduskoolitusele vastuvõtu ja koolituselt väljaarvamise tingimused ning kord

## Vastavalt valitud õppekavale, kursustele on oodatud nii erialase hariduseta, kui ka iluvaldkonna haridusega spetsialistid. Tulevasel õpilasel peab olema õppekeskkonnale vastav riietusvorm ning jalatsid.

## Koolitusele tuleb eelnevalt registreeruda. Registreeruda saab ArtMedia Podoakadeemia telefoni teel + 372 56600345. Õppijal on õigus saada informatsiooni koolituste kohta ka e-posti teel (nadezda.golub@gmail.com).

## Õppija arvatakse koolist välja sooviavalduse põhjal või lepingutingimuste rikkumisel.

## Õppija ja ArtMedia Podoakadeemia vaheline kokkulepe (leping) saab alguse arve tasumisest. Arve tasumisega õppija kinnitab, et soovib koolitusel osaleda, õppija on tutvunud koolituse sisuga ja koolitaja tutvustusega, vastuvõtu-, koolituse lõpetamise- ja väljaarvamise tingimustega ning teab ja nõustub täitma ArtMed Podoakadeemia kodukorda ning on nõus oma ees-ja perekonnanime ning isikukoodi avalikustamisega koolituse lõpetamist tõendaval dokumendil.

## Õppija on lõpetanud valitud õppekava, kui on sooritanud sellekohase eksami.

## Lõpueksami edukal sooritamisel väljastatakse kursuse lõpetanule sertifikaadi.

# Täienduskoolituse eest õppetasu maksmise, sellest vabastamise ja selle tagastamise tingimused ning kord

## Õppida soovija saadab vajalikud kontakt- ja isikuandmed ning seejärel väljastab ArtMed Podoakadeemia kokku lepitud koolituse kohta arve, mis peab olema tasutud arvel märgitud tähtajaks.

## Tulevane õpilane tasub ettemaksu arve 50% ulatuses kursuse kogusummast selleks, et tema koht saaks olla broneeritud. Ülejäänud 50% arvest tasub õpilane 2 nädalat enne kursuse algust (vastava kokkulepe olemasolul võib tasuda ka kursuse alguse päeval).

## Ettemaksu **ei tagastata.** Juhul, kui õpilane on tasunud kursuse kogusumma, kuid ilmnesid asjaolud, mida ta ei saanud mõistlikult eeldada, tagastab ArtMed Podoakadeemia 50% kursuse kogusummast. NB! Kõiki ettemaksu tagastamise asjaolusid hinnatakse individuaalselt.

# Õppe korraldamiseks olulised tingimused

## **Õppija õigused**

### saada õppekavas ettenähtud koolitust vastavalt valitud kursusele, ette nähtud mahus, kohas ja ajal;

### saada teavet koolituse õppekorralduse ja õppekava kohta;

### saada kursuse lõpus lõpueksami edukal sooritamisel seda vastav sertifikaat.

### saada Koolitaja poolt mitterahuldava hinnangu korral teatise läbitud kursuse kohta ja saada Koolitaja poolt võimaluse uuesti eksami sooritamiseks.

## **Õppija on kohustatud**

### Täitma valitud õppekava;

### hoidma heaperemehelikult tema kasutusse antud õppevahendeid ja koolituskeskuse vara;

### käituma vastavalt üldtunnustatud kõlblusnormidele;

### tasuma õppemaksu arvel kajastatud summas ja vastavalt arvel kirjutatud kuupäevale;

### teavitama kirjalikku taasesitamist võimaldavas vormis Koolitajat enda haigestumisest ning pärast paranemist kokku leppima Koolitajaga uue aja ärajäänud õppetöö läbimiseks;

### veenduma, et tal ei esine terviseriske antud iluvaldkonnas õppimiseks ning allergiaid õppetöös kasutatavate toodete suhtes.

## **Koolitaja kohustub:**

### võimaldama Õppijale õppekava täitmise, kui Õppijal on õppeteenustasu makstud;

### õppejõu haigestumisel või õppejõu muu eemalviibimise tõttu ärajäänud tunnid asendama või korraldama õppekavas ettenähtust varem, kooskõlastades uue õppeaja Õppijaga;

### varustama Õppijat õppetööks vajalike õppevahenditega.

## **Koolitajal on õigus**

### nõuda vastavalt kodulehel olevale hinnakirjale tasu õppeteenuste osutamise eest;

### mitte lubada õppeteenustasu võlgnevat Õppijat õppetööle;

### leppida Õppijaga kokku ettenähtud kuupäevaks tasumata õppeteenustasu hilisemas maksmises vastavalt Õppija poolt esitatud kirjalikule avaldusele;

## **Isikuandmete kogumine ja töötlemine**

4.5.1 ArtMed Podoakadeemia kogub õppijate kohta järgmisi andmeid: Nimi, isikukood, telefoninumber, e-posti aadress. Isikukood on vajalik tulevikus vastava tõendi või tunnistuse väljastamiseks. Isikuandmeid töödeldakse isikuandmete kaitse seaduse §6 alusel.

## **Koolitajad**

### ArtMed Podoakadeemias töötavad pikaajalise staažiga iluvaldkonna tehnikud ning koolitajad.

### Koolitajad täiendavad oma teadmisi või oskusi vähemalt kord aastas erinevatel seminaridel või täiendkoolitustel. Suur osa koolitusi leiavad aset rahvusvahelisel maastikul.

## **Vaidluste lahendamine**

### Kooli ja Õppija vahel tekkinud eriarvamused ja vaidlused lahendavad pooled eelkõige läbirääkimiste teel. Kui tekkinud erimeelsusi ei õnnestu lahendada läbirääkimistega, lahendatakse vaidlus Harju Maakohtus.